ตื่นมาตอนเช้าไม่มีอาการอะไรแต่พอ7โมงเช้าเริ่มมีอาการเหมือนมีอะไรทิ่มที่หัวคล้ายๆอาการมัดผมแน่นไปตั้งแต่7โมงเช้าถึงเย็นยังไม่มีวี่แววว่าจะหายเจ็บแล้วกินยาแก้ปวดไปแล้วก็ไม่หาย
สวัสดีค่ะ อาการเจ็บหัวแบบจี๊ดๆดังกล่าวมา อาจเกิดจาก-ปวดจากปลายเส้นประสาทอักเสบ เช่นการกดทับนานๆ การขาดวิตามินบี การตึงตัวอยู่ในท่าใดท่าหนึ่งนานเกินไป-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งแนะนำการพักผ่อนให้เพียงพอ และรับประทานยาแก้ปวด ยาแก้อักเสบที่ไม่ใช่สเตียรอยด์ เพื่อลดอาการปวดในเบื้องต้นได้ และไม่ควรมัดผมแน่นจนเกินไป เพราะเป็นการทำให้กล้ามเนื้อตึงมากผิดปกติได้สังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์